QIMMATLI QOGʻOZLAR BOZORI INFRATUZILMASINI RIVOJLANTIRIShGA OID QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Qimmatli qogʻozlar bozori infratuzilmasini yanada rivojlantirish, uning subyektlarini institutsional jihatdan mustahkamlash, qimmatli qogʻozlar bozorining professional ishtirokchilari faoliyatiga zamonaviy axborot texnologiyalarini joriy etish hamda ularning faoliyatini tartibga solish tizimini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi va qimmatli qogʻozlar bozori ishtirokchilarining: qimmatli qogʻozlar bozori infratuzilmasi institutlari faoliyatini va ularning oʻzaro hamkorligini muvofiqlashtirishni kuchaytirishni, hisobga olish tizimini soddalashtirishni, shuningdek qimmatli qogʻozlarga oid bitishuvlarga hisob-kitob-kliring xizmati koʻrsatishni takomillashtirishni; qimmatli qogʻozlar bozori ishtirokchilarining dasturiy-texnik taʼminotini birxillashtirish va standartlashtirishni, elektron hujjat aylanishini keng koʻlamda joriy etishni va undan foydalanishni; jismoniy shaxslarning qimmatli qogʻozlarga oid operatsiyalarda, shu jumladan, qimmatli qogʻozlarning plastik kartochkalardan foydalangan holda oldi-sotdi operatsiyalarida ishtirokini soddalashtirishni; qimmatli qogʻozlar bozori maʼlumotlarning yagona axborot bazasini shakllantirish uchun shart-sharoitlar yaratishni taʼminlaydigan Koreya fond birjasi tomonidan 2013-yil oxirigacha Oʻzbekiston Respublikasi qimmatli qogʻozlar bozorini modernizatsiya qilish boʻyicha Bosh shartnoma doirasida Oʻzbekiston Respublikasi fond bozori uchun kamida 6 mln AQSh dollari summasiga dasturiy taʼminlashni, server va telekommunikatsiya asbob-uskunalarini, mahalliy mutaxassislarni oʻqitishni va 1 yil mobaynida kafolatli xizmat koʻrsatishni oʻz ichiga oladigan Yagona dasturiy-texnik kompleks foydalanishga tayyor sharti bilan yetkazib berilishi va joriy etilishi toʻgʻrisidagi taklifiga rozilik berilsin. 4. “Toshkent” respublika fond birjasi aksiyadorlarining uning ustav fondini 1 mlrd. soʻmgacha koʻpaytirish toʻgʻrisidagi taklifi qabul qilinsin. 5. Qimmatli qogʻozlar bozori faoliyatini muvofiqlashtirish va nazorat qilish markazi qimmatli qogʻozlar bozorining professional qatnashchilari birlashmalari, “Toshkent” respublika fond birjasi hamda reyting agentlari bilan birgalikda qimmatli qogʻozlar bozori amaliyotiga qimmatli qogʻozlar va ularning emitentlarini reyting baholash hamda uni keng targʻib qilish chora-tadbirlarini koʻrsinlar. 6. Oʻzbekiston Respublikasi Oliy va oʻrta maxsus taʼlim vazirligi moliya-iqtisodiyot, huquqshunoslik ixtisosliklari boʻyicha mutaxassislar tayyorlaydigan oliy oʻquv yurtlarining oʻquv dasturlariga qimmatli qogʻozlar va korporativ boshqaruv boʻlimlari kiritilishini nazarda tutsin. 7. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi ikki oy muddatda: Qimmatli qogʻozlar bozori professional ishtirokchilarining majburiy normativlari tizimi toʻgʻrisidagi; Qimmatli qogʻozlar bozori professional ishtirokchilarini ichki nazorat qilish toʻgʻrisidagi nizomlarni ishlab chiqsin va belgilangan tartibda tasdiqlasin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.